זיו קוז'וקרו

**זיו קוז'וקרו** (נולד ב־22 ביוני 1977) הוא מלחין, מנצח, מעבד ופסנתרן ישראלי. הוא מכהן כפרופסור חבר וראש חטיבת המוזיקה במחלקה לאמנויות באוניברסיטת בן-גוריון בנגב, וכמלחין הבית של התזמורת הסימפונית הישראלית ראשון לציון. הוא זוכה פרס אקו"ם (2025) ופרס ראש הממשלה לקומפוזיטורים (2015).

## קורות חיים
נולד וגדל בבאר שבע. למד בבית הספר היסודי "רעות" ובתיכון מקיף א' בעיר, והחל בלימודי פסנתר בקונסרבטוריון העירוני. את שירותו הצבאי עשה כמעבד, מנצח ופסנתרן בתזמורת חיל האוויר. למד בהאקדמיה למוסיקה ולמחול בירושלים במסלולי קומפוזיציה וניצוח, ובה השלים תואר ראשון ותואר שני בשני התחומים; את תואר דוקטור בקומפוזיציה סיים באוניברסיטת בר-אילן. השתלם בכיתות אמן בקומפוזיציה אצל פיליפ לרו (צרפת), פביאן פניסלו (ספרד) ואיבן פדלה (איטליה), ובניצוח אצל פייר־אנדרה ואלד (צרפת) ופביאן פניסלו (ספרד). מאז 2009 נמנה עם סגל האקדמיה למוסיקה ולמחול בירושלים, ובשנים 2019–2022 כיהן כראש החוג לתורת המוזיקה, קומפוזיציה וניצוח. בשנים 2018–2023 שימש מנצח הבית של הסינפונייטה הישראלית באר שבע. משנת 2024 הוא פרופסור חבר וראש חטיבת המוזיקה במחלקה לאמנויות באוניברסיטת בן-גוריון בנגב, ומשנת 2024 מכהן כמלחין הבית של התזמורת הסימפונית הישראלית ראשון לציון.

## פעילותו המוזיקלית
יצירותיו בוצעו בארץ ובעולם במסגרות כגון פסטיבל ימי המוזיקה העולמיים של האגודה הבין־לאומית למוזיקה עכשווית (ISCM, World Music Days), פסטיבל איגוד המלחינים האסייתי (ACL), פסטיבל מאטה למוזיקה עכשווית בניו־יורק (MATA Festival), קונצרטי ECCO של הברית האירופית של מלחינים ותמלילנים (ECSA) בלוקסמבורג ובבלגיה, פסטיבל טונראום 21 למוזיקה חדשה בגראץ (tonraum21), “ימי מוזיקה ישנה וחדשה” בזלצבורג (Salzburger Festtage alter und neuer Musik), פסטיבלי INTRADA ו־MERIDIAN למוזיקה עכשווית ברומניה, הפסטיבל הבין־לאומי ה־11 לכלי הקשה בטאיוואן, ו“ימי המוזיקה” בסקופיה, מקדוניה. נוסף על כך, יצירותיו בוצעו באולמות: הקונצרטהאוס ברלין במסגרת פסטיבל Euro Classic, מרכז ארנולד שנברג בווינה, ו־Merkin Hall בניו־יורק. בישראל – חג המוזיקה הישראלית, צלילים במדבר, תחרויות האביב, וקול המוזיקה בגליל העליון.

את יצירותיו ביצעו, בין השאר: אנסמבל ל'איטינרר (Ensemble l’Itinéraire, צרפת), אנסמבל צייטפלוס (Zeitfluss Ensemble, אוסטריה), Ensemble Reconsil (אוסטריה), Ensemble Sturm und Klang (בלגיה), Atem Ensemble (רומניה) (רומניה), Moscow Contemporary Music Ensemble (רוסיה)), ו־United Instruments of Lucilin (לוקסמבורג);
ובישראל – התזמורת הסימפונית הישראלית ראשון לציון, התזמורת הסימפונית ירושלים, הקאמרטה הישראלית ירושלים, הסינפונייטה הישראלית באר שבע, התזמורת הקאמרית הישראלית, סימפונט רעננה, אנסמבל סולני תל אביב, התזמורת הסימפונית הצעירה ויימאר–ירושלים, אנסמבל מיתר, אנסמבל טרמולו, אנסמבל המאה ה-21, הרביעייה הישראלית העכשווית, ואנסמבל טמפרה. דוגמאות לביצועים מתועדים בישראל ראו למשל.
בין המנצחים והמבצעים עמם שיתף פעולה: מיכאל זנדרלינג, פייר־אנדרה וולאד, דן אטינגר, עומר מאיר ולבר ו־אילן וולקוב. יצירותיו יוצאות לאור בהמרכז למוזיקה ישראלית (IMC) ובמכון למוסיקה ישראלית (IMI).
יצירותיו הוקלטו והושמעו בישראל ובחו״ל, בין היתר על ידי BBC Radio 3, Deutschlandfunk Kultur, רדיו ליובליאנה, , גלי צה"ל ותאגיד השידור הישראלי.

כמעבד, כתב עיבודים לתזמורות ולהרכבים בישראל, ובהם התזמורת הפילהרמונית הישראלית, הסימפונית הישראלית ראשון־לציון, הסימפונית ירושלים, הסימפונית חיפה, התזמורת הקאמרית הישראלית, סימפונט רעננה, הסינפונייטה הישראלית באר־שבע, התזמורת הקאמרית נתניה–הקיבוצית, אנסמבל סולני תל אביב, אנסמבל מיתר, אנסמבל טרמולו, אנסמבל טמפרה וביג־בנד תל אביב.

כמנצח, עבודתו בישראל כוללת שיתופי פעולה והופעות עם תזמורות מובילות – בהן התזמורת הפילהרמונית הישראלית, התזמורת הסימפונית ירושלים, התזמורת הסימפונית הישראלית ראשון לציון, התזמורת הסימפונית חיפה, הקאמרטה הישראלית ירושלים, התזמורת הקאמרית הישראלית, תזמורת נתניה הקאמרית הקיבוצית וסימפונט רעננה. בשנים 2018–2023 שימש מנצח הבית של הסינפונייטה הישראלית באר־שבע והופיע עמה תדיר. בחו"ל ניצח על Wiener Concert-Verein (אוסטריה) ועל Filarmonica de Stat Botoșani (רומניה). בנוסף שיתף פעולה עם אנסמבל מיתר ועם זמרי מורן.

בזירת המוזיקה הפופולרית – החל משנת 1998 קוז'וקרו בלט כמעבד מוזיקלי, מפיק, מנצח, פסנתרן ונגן קלידים. הוא שיתף פעולה עם אמנים כמו גידי גוב, דויד ברוזה, יהודה פוליקר, חנן-יה ישראל בוהדנה, אלון אולארצ'יק, ערן צור, רמי קלינשטיין, יוני רכטר, שלמה גרוניך, דודו טסה, יהודית רביץ, יזהר אשדות, שלומי שבן, ריטה, אורי בשן, קובי אפללו, אביב גדג', ריקי גל, הראל סקעת, אברהם טל, לירז צ'רכי, דוד ד'אור, מיקי קם, מוריס אל מדיוני ועוד.

## פרסים, מענקי יצירה ואותות הוקרה
*2025 - פרס אקו"ם
*2018 מענק יצירה מטעם מפעל הפיס
*2017 מענק יצירה מטעם משרד התרבות
*2015 פרס ראש הממשלה לקומפוזיטורים
*2014 מענק יצירה מטעם משרד התרבות
*2009 פרס הסינפונייטה הישראלית באר שבע לניצוח
*2005–2007 מלגות הצטיינות מטעם האקדמיה למוסיקה ולמחול בירושלים
*2000 פרס "תמוז" בקטגוריית נגן השנה

## מיצירותיו
*2022 שירים על חיי ילדים – למצו סופרן ותזמורת | Songs on the Lives of Children – for Mezzo-soprano and Orchestra
*2019 רציתי לצרוח עליכם שירים – לסופרן ותזמורת | I Wanted to Scream Songs at You – for soprano and Orchestra
*2017 חמש נגינות ביניים – לתזמורת מיתרים | Five Intermezzi – for strings orchestra
*2017 Still talking – conversations for percussionist & Orchestra
*2017 מאין באת ולאן אתה הולך – לתזמורת קאמרית | Whence Comest Thou, Whither Wilt Thou Go – for chamber orchestra
*2016 "מחבואים" – לחליל, קלרינט, כינור וצ׳לו | Hide and seek – for flute, clarinet, violin and cello
*2015 Links.Metamorphosis – for large orchestra
*2015 BBBeeezzz – for violin/ Viola, clarinet/ bass clarinet and piano
*2014 "צבעים באבק" – לתזמורת | Colors in the dust – for orchestra
*2014 XoOx..! formus agitatus (the Septet version) – for flute, clarinet, violin, viola, cello, Percussion and piano
*2013 XoOx..! formus agitatus (the Trio version) – for violin, Percussion and piano
*2013 Do you like Bill? – for flute, clarinet, violin, cello and piano
*2012 "דופק" – לפסנתר ותזמורת | Pulse – for piano and orchestra
*2012 "בגדה בגדה..." – לתשעה מוזיקאים וקריין | Betrayed – for nine musicians and narrator
*2011 "חקירות אורבניות" – לשישה מוזיקאים | Urban inquiries – for six musicians
*2009 "מהעולם הנעלם" לרביעיית מיתרים | “From the disappearing world” for string quartet
*2009 "כרוניקה של מכתבים בבקבוק" – שלוש מיניאטורות לתזמורת קטנה | "Chronicles of letters in a bottle" – three miniatures for small orchestra
*2008 Elvish moods – for solo clarinet

## פעילות בשדה המוזיקה הפופולרית

## חיים אישיים
בספטמבר 2004 נישא קוז'וקרו ללירז צ'רכי. בשנת 2010 השניים התגרשו.

## קישורים חיצוניים

* 

* זיו קוז'וקרו באתר איגוד הקומפוזיטורים הישראלים - 2016
* באתר האקדמיה למוזיקה ולמחול בירושלים
* באתר הפסטיבל young-euro-classic 
* באתר הרומני Știri Botoșani ברשת, 15.11.2012
* באתר MATA
* 

## הערות שוליים

קטגוריה:מלחינים ישראלים
קטגוריה:מלחינים ישראלים במוזיקה הקלאסית
קטגוריה:מעבדים מוזיקליים ישראלים
קטגוריה:מנצחים ישראלים
קטגוריה:נגנים ישראלים
קטגוריה:נגני תזמורת חיל האוויר
קטגוריה:זוכי פרס ראש הממשלה לקומפוזיטורים
קטגוריה:סגל האקדמיה למוסיקה ולמחול בירושלים
קטגוריה:בוגרי תיכון מקיף א' (באר שבע)
קטגוריה:בוגרי האקדמיה למוסיקה ולמחול בירושלים
קטגוריה:בוגרי הקונסרבטוריון העירוני באר שבע
קטגוריה:ישראלים שנולדו ב-1977